《池上书所见留别益谦》
宋代·李处权

池上风烟故可人，倦游老眼厌纷纷。
晴云出岫似知我，野鹤鸣皋疑是君。
可恨音书长契阔，尚从杯酒见殷勤。
新诗准拟频相寄，独学方当病寡闻。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。